राष्ट्रपति मुर्मू बोलीं- मैं भी किसान की बेटी, पहले 6 में से 4 गोल्ड मेडलिस्ट लड़कियां, मुझे खुशी हुई
चौधरी चरण सिंह हरियाणा कृषि विश्वविद्यालय के 25वें दीक्षांत समारोह का आयोजन आज इंदिरा गांधी सभागार में किया जाएगा। जिसमें 865 स्नातकों को उपाधियां व शिक्षा में श्रेष्ठ प्रदर्शन करने वाले 124 पूर्व छात्र-छात्राओं को स्वर्ण पदक प्रदान किए जाएंगे।
चौधरी चरण सिंह हरियाणा कृषि विश्वविद्यालय के 25वें दीक्षांत समारोह में राष्ट्रपति द्राेपदी मुर्मू मुख्य अतिथि के तौर पर शामिल हुई। दोपहर करीब पौने एक बजे उनका हेलिकॉप्टर हिसार एयरपोर्ट पर लैंड किया। 
उनके साथ CM मनोहर लाल और राज्यपाल बंडारू दत्रातेय भी आए है। लैंडिंग के बाद उनका CM ने स्वागत किया, जिसके बाद वे सीधे एचएयू के फैकल्टी हाउस में चली गई। वहां पर एचएयू ने उनके लिए भोजन की व्यवस्था की गई थी।
4 बजे शुरू हुआ दीक्षांत समारोह
शाम चार बजे एचएयू का दीक्षांत समारोह शुरू हुआ। जिसकी शुरूआत राष्ट्रपति ने दीप प्रज्जवलित करके की। राष्ट्रपति ने गोल्ड मेडलिस्ट को डिग्रीयां दी। उन्होंने 17 मिनट अपना भाषण दिया। राष्ट्रपति द्रोपदी मूर्म ने कहा उन्हें खुशी हैं कि दीक्षांत समारोह में आधे से ज्यादा लड़कियां आई हुई है।
किसानों से जुड़े विषयों में मेरी रुचि
हरियाणा में मैं तीन बार आई हूं। मैं भी किसान की बेटी हूं। इसलिए उसकी खुद बहुत सारे विषयों में रुचि है। ज्यादातर रुचि किसानों से जुड़ी विषयों पर है। भारत की जनसंख्या तेजी से बढ़ रही है। उस हिसाब से अन्नदाता के लिए कृषि विश्वविद्यालय के छात्र छात्राएं क्या क्या व्यवस्थाएं कर रहे हैं, मैं ये खुद सीखना चाहती हूं।
यह कृषि विश्वविद्यालय किसानों के लिए ही नहीं पूरे भारत और विश्व के लिए सोच रहा है। आज बहुत सारे बच्चे मिट्‌टी से जुड़ा काम नहीं करना चाहते, परंतु मैं देख रही हूं कि हरियाणा में लड़का हो या लड़की, किसानों की समस्याओं का समाधान करने के लिए आगे बढ़ रहे हैं।
आज हरियाणा केंद्रीय खाद्यान्न भंडार में योगदान देने वाला दूसरा राज्य है। इसका श्रेय राज्य के किसानों को जाता है। आज पूरा विश्व ग्लोबल वार्मिंग की चुनौतियों का सामना करना पड़ रहा है।
​​​​​​सीएम मनोहर लाल ने अपने संबोधन में कहा कि 2015 में मुझे आने का अवसर मिला था। आज हमारे बीच में माननीय राष्ट्रपति आई है। यह गर्व का विषय है। राष्ट्रपति बड़े ही साधारण परिवार से हैं। समाज सेवा और शिक्षा सेवा की है। 1970 में स्थापित हुआ था, उस समय देखा जाए तो हरियाणा बना ही था।
हरियाणा का बहुत बड़ा भाग मरुस्थलीय था। उस समय 26 लाख टन अनाज की उपज थी। एचएयू की मेहनत और नई नई पद्धतियां के कारण हरियाणा दूसरे स्थान पर है। 183 लाख मीट्रिक टन उपज करता है। हरित क्रांति में पंजाब और हरियाणा ने पेट की भूख मिटाई थी। आज देश आत्मनर्भिर है। आवश्यकता पड़ने पर दूसरे देशों को अनाज देते हैं।
नाबार्ड की स्थापना चौधरी चरण सिंह ने की
सीएम ने कहा कि 1991 में चौधरी चरण सिंह के नाम पर रखा था। वे वित्त मंत्री रहते हुए नाबार्ड की स्थापना उन्होंने की। ऐसी शख्सियत के नाम पर उनका नाम रखा गया। आज किसान के सामने बड़ी चुनौतियां है। 2015 में फरवरी और मार्च में बड़ा नुकसान हुआ था। आज जल संकट बड़ी चुनौती हैं।
सीएम ने कहा कि वीसी ने जय जवान, जय किसान, जय विज्ञान के बाद जय अनुसंधान का नारा दिया। परंतु मैं इसमें जय पहलवान को जोड़ता हूं।
हरियाणा के राज्यपाल बंडारू दत्रातेय ने कहा कि मुझे खुशी है कि लड़कियां कृषि मामलों में आगे हैं। गोल्ड मेडलिस्ट में पहले 6 स्थानों में से 4 लड़कियां है और दो लड़के। यह प्रसन्ना का विषय है।
वीसी बलदेव राज कंबोज ने कहा कि हमारा विश्वविद्यालय एरिया का सर्वश्रेष्ठ विश्वविद्यालय है। तीन हजार स्टूडेंट्स स्टडी ग्रहण कर रहे हैं। 29 छात्रों को चैक गणराज्य छात्रों में भेजा है। शिक्षा एवं शोध के लिए स्टूडेंट्स को विदेशों में भेजा गया है। विश्वविद्यालय हरित क्रांति के बाद अब नीली क्रांति में योगदान कर रहा है। विश्वविद्यालय ने 28 तकनीकों को पेंटेंट करने के लिए आवेदन किया है, इसमें 21 तकनीकों को पेंटेंट मिल चुका है।
दीक्षांत समारोह इंदिरा गांधी सभागार में हुआ, जिसमें 1 अगस्त 2021 से 30 सितंबर 2022 के दौरान शिक्षा पूरी कर चुके 865 स्नातकों को उपाधियां और शिक्षा में श्रेष्ठ प्रदर्शन करने वाले 124 पूर्व छात्र-छात्राओं को स्वर्ण पदक प्रदान किए गए।
विशेष बात यह है कि पहली बार राष्ट्रपति के साथ स्वर्ण पदक विजेताओं का ग्रुप लिया गया।जिसके लिए इंदिरा गांधी सभागार के पास VIP गेट के सामने विशेष स्थल तैयार किया गया है।
